Efnisyfirlit

# Samsetning þrívíddarhluta

Hægt er að sameina nokkra þrívíddarhluti, sem hver um sig er í raun þrívíð sena, saman í eina þrívíða senu.

### Að sameina þrívíddarhluti:

1. Settu inn þrívíddarhlut af verkfærastikunni 3D þrívíddarhlutir (til dæmis kubb).

2. Settu inn aðeins stærri þrívíddarhlut (til dæmis kúlu).

3. Veldu seinni þrívíddarhlutinn (kúluna) og veldu síðan Breyta - Klippa.

4. Tvísmelltu á fyrri þrívíddarhlutinn (kubbinn) til að komast inn í hópinn hans.

5. Veldu Breyta - Líma. Báðir hlutirnir eru núna í sama hóp. Ef þörf er á geturðu breytt einstökum hlutum eða staðsetningu þeirra innan hópsins.

6. Tvísmelltu fyrir utan hópinn til að fara út úr honum.

Þú getur ekki notað skörun eða frádrátt á þrívíddarhluti.

Tengt efni

Hlutir í þrívídd

Tengja línur